Steinunn Ólína lýsir „ mannfjandlegum “ viðhorfum í garð Atla og Freyju Steinunn Ólína lýsir yfir ánægju með dóma í málum Atla Rafns Sigurðssonar og Freyju Haraldsdóttur , sem féllu í vikunni . Fer hún jafnframt hörðum orðum um Þórdísi Elvu Þorvaldsdóttur sem hún segir meðal annars „ sjálfskipaðan leiðtoga fórnarlamba “ . Steinunn Ólína segir baráttufólk verður að bera hag fórnarlamba ofbeldis fyrir brjósti , ekki eigin frama eða athygli . Fréttablaðið / Anton Valgerður Árnadóttir Föstudagur 1. nóvember 2019 Auglýsing Steinunn Ólína er ómyrk í máli í nýjasta pistli sínum á vef Fréttablaðsins í kvöld . Hún lýsir aðkasti sem Freyja Haraldsdóttir og Atli Rafn Sigurðsson hafa orðið fyrir að undanförnu , en bæði stóðu þau í málaferlum og stóðu uppi sem sigurvegarar í vikunni sem er að líða . Freyja , aðjúnkt við menntavísindasvið Háskóla Íslands vann í máli gegn Barnaverndarstofu og Atli Rafn , leikari , hafði betur gegn leikhússtjóra Borgarleikhússins , Kristínu Eysteinsdóttur og Leikfélagi Reykjavíkur . Hæstiréttur staðfesti dóm Landsréttar þar sem felldur var úr gildi úrskurður velferðarnefndar um að Freyja Haraldsdóttir væri synjuð umsókn um að taka barn í fóstur . Segir Steinunn réttarkerfið hafa staðist prófið í heimi þar sem „ sjálfumgleðin og hatrið geisa og mennskan er á undanhaldi . “ Steinunn gagnrýnir Þórdísi Elvu Þorvaldsdóttur harðlega og kallar hana meðal annars „ sjálfskipaðan leiðtoga fórnarlamba “ . Þá segir hún nýjan skilning á mannréttindum hafa orðið til í kjölfar Metoo byltingarinnar . Borgarleikhúsi og Kristínu Eysteinsdóttur leikhússtjóra ber að greiða stefnanda , Atla Rafni , 5,5 milljónir króna í bætur og eina milljón króna í málskostnað . „ Ég hlaut bágt fyrir þegar ég lagði til að þær konur sem borið hafa Atla sökum í einkaspjalli við leikhússtjórann kærðu hann ef hann hefði brotið af sér . Ég er enn þeirrar skoðunar og jafnframt þeirrar skoðunar að þær geri öllum fórnarlömbum kynferðisofbeldis óleik með því að gera það ekki . “ Bætur til fórnarlamba ofbeldis bæti þó alls engan skaða heldur séu aðeins viðurkenning á því að á viðkomandi hafi verið brotið . Steinunn gagnrýndi ummæli Þórdísar Elvu þegar hún furðaði sig á bótagreiðslum sem dæmdar voru Atla Rafni og sagði þær hærri en nauðgunarbrotaþoli hér á landi hafi nokkurn tíma fengið og sagði þau „ staðlausa stafi “ og að „ þvælulist ( e. manipulation ) “ væri aðalfag Þórdísar Elvu . „ Að leggja slíka ofuráherslu á ( skaðabætur brotaþola ) er til marks um skilningsleysi Þórdísar Elvu á aðstæðum þeirra sem hafa orðið fyrir kynferðisofbeldi , “ segir Steinunn . Fréttablaðið / Stefán Keppni í ofbeldi Steinunn áréttar skoðun sína um að þær konur sem hafi ásakað Atla Rafn stigu fram og kærðu hann hefði hann brotið af sér . Segir hún að þær geri öllum fórnarlömbum kynferðisofbeldis óleik með því að gera það ekki . „ Fyrst heimtum við að heimurinn hætti að þagga niður kynferðisofbeldi en nú viljum við hafa réttinn til að þagga sjálfar kynferðisofbeldi í hel og réttinn til að bera menn sökum án þess að þurfa að standa fyrir máli okkar ? Það er ofbeldi af verstu skúffu eins og dómsúrskurður í máli Atla ber vitni um , “ skrifar Steinunn . Segir hún að baráttufólk gegn ofbeldi sem álíti það að niðurlægja fólk án dóms og laga fullkomlega eðlilegt í samfélagi manna geri lítið annað en keppa í ofbeldi .